Cu Costică și cu ceilalți am crescut împreună, mergeam la furat porumb și mere din grădinile oamenilor, puneam pastă de dinți pe clanțele ușilor, aruncam pietricele în geamurile fetelor, jucam fotbal, ne băteam, ne înjuram, vara ieșeam la scăldat, iarna mergeam cu plugușorul, jucam cărți și remi pe băncile din fața blocurilor, în week-end-uri eram nelipsiți de la filmul care se difuza la căminul cultural.